**23.07.2024(2).**

**E-pasta nosaukums:**

Informācija līgumpartneriem, kas nodrošina skrīninga mamogrāfijas izmeklējumus

**E-pasta teksts:**

Nacionālais veselības dienests (turpmāk – Dienests) veic skrīninga mamogrāfijas pakalpojumu izvērtējumu, lai turpmāk plānotu pakalpojuma pieejamības un kvalitātes uzlabošanas darbības.

Lai veiktu skrīninga mamogrāfijas pakalpojuma sniegšanas situācijas analīzi, lūdzam sniegt sekojošo informāciju par jūsu iestādi:

1. Ar kādām iekārtām tiek veikti mamogrāfijas izmeklējumi jūsu iestādē, aizpildot 1.pielikuma veidlapu;
2. Speciālistu sarakstu, t.sk. radiologus un radiologu asistentus, ar darba laika grafiku, aizpildot 2.pielikuma veidlapu;
3. Atbilstoši līguma par sekundārās ambulatorās veselības aprūpes pakalpojumu sniegšanu un apmaksu 4. pielikuma “Mamogrāfijas pakalpojumu sniegšanas un apmaksas nosacījumi” 11. punktam “*IZPILDĪTĀJS nodrošina BI-RADS (Breast Imaging Reporting and Data System) skrīninga mamogrāfijas programmatūras dubultaklo divu radiologu lasījumu, bet gadījumos, kad ir nesakritības divu radiologu atbildēs, tiek piesaistīts trešais radiologs, ko sistēma automātiski atpazīst un nodod tālāk trešajam radiologam.”*  Lūdzam norādīt programmatūras, informācijas sistēmas nosaukumu, kurā tiek nodrošināta iepriekš minēta prasība.
4. Kādās elektroniskās informācijas sistēmās  tiek glabāti mamogrāfijas izmeklējumu attēli jūsu iestādē un kādā veidā tiek nodrošināta apmaiņa ar attēliem, gadījumā, ja radiologu apraksts tiek veikts attālināti.
5. Aprakstiet kārtību, atbildīgos un termiņus, kādā jūsu iestāde informē pacientu par izmeklējuma rezultātiem un tālāko rīcību gadījumos, ja ir negatīvs skrīninga rezultāts un gadījumos, ja ir nepieciešama tālāka izmeklēšana, kā arī kādā sistēmā attēli ir pieejami pacientam t.sk. ārējie datu nesēji, ja tādi tiek izmantoti (diski, disketes u.c.).
6. Lūdzu aprakstiet, kādos veidos jūsu iestādē tiek nodrošināts pieraksts uz skrīninga mamogrāfijas izmeklējumiem. Vai jūsu iestādē ir pieejams e-pieraksts (elektroniskais kalendārs ar iespēju redzēt un izvēlēties pieraksta laiku) uz skrīninga mamogrāfijas izmeklējumiem un kādā veidā tas tiek nodrošināts?

Lūdzam sniegt informāciju līdz 2024. gada 6. augustam.

Pielikumā:

1. pielikums " Mamogrāfijas iekārtas ārstniecības iestādēs".

2. pielikums “Ārstniecības personu saraksts un darba grafiks”.

